  Майя Бывальцева 19–21 гудырикошконэ Россилэн шоркараз следж-хоккеен шудонъя Москвалэн Кубокез понна вожвылъяськонъёс мынозы. Сяме пыӵам турнире туэ 4 командаос пырисько — Москваысь «Белые Медведи» но «Звезда», Москва улосвылысь «Феникс», Ижкарысь «Удмуртия». Со сярысь ивортэмын «ВКонтакте» мерлыко вотэсын Удмуртиысь следж-хоккейлэн группаяз. 19-тӥ гудырикошконэ улосчиосмы Москваысь «Звездаен» шудозы но ӵошатсконъёсты сиё-дано усьтон ужрад ортчоз. 20-тӥ гудырикошконэ «Удмуртия» шоркарысь «Тӧдьы Гондыръёсын» пумиськоз, нош 21-тӥ гудырикошконэ — Москва улосвылысь «Фениксэн». Со нуналэ ик вожвылъяськонэз ворсан но вормисьёсты пусъён ортчоз. Тегъёс: Спорт Ижкар Москва Следж-хоккей Удмуртия Россия  